Κανονισμός (ΕΚ) αριθ. 180/2004 της Επιτροπής

της 30ής Ιανουαρίου 2004

που τροποποιεί για εικοστή ένατη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 100/2004 της Επιτροπής(2), και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 16, 20 και 26 Ιανουαρίου 2004, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 2004.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 15 της 22.1.2004, σ. 18.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

1. Οι παρακάτω καταχωρήσεις προστίθενται στον κατάλογο υπό τον τίτλο "Νομικά πρόσωπα, ομάδες και οντότητες":

α) Al-Haramain Foundation (Ινδονησία) (γνωστός και ως Yayasan Al-Manahil- Ινδονησία), α) Jalan Laut Sulawesi Blok DII/4, Kavling Angkatan Laut Duren Sawit, Jakarta Timur 13440, Ινδονησία. Άλλες πληροφορίες: τηλέφωνο 021-86611265 και 021-86611266, φαξ: 021-8620174, β) Lembaga Pelayanan Pesantren & Studi Islam, Jl. Jati Padang II, No 18-A, Jakarta Selatan 12540, Ινδονησία. Άλλες πληροφορίες: τηλέφωνο 021-789-2870, φαξ 021-780-0188.

β) Al-Haramain Foundation (Πακιστάν), House No 279, Nazimuddin Road, F-10/1, Ισλαμαμπάντ, Πακιστάν.

γ) Al-Haramayn Foundation (Κένυα), α) Ναϊρόμπι, Κένυα, β) Garissa, Κένυα, γ) Dadaab, Κένυα.

δ) Al-Haramayn Foundation (Τανζανία), α) PO Box 3616, Dar es Salaam, Τανζανία, β) Tanga, γ) Singida.

2. Η καταχώρηση "Sulaiman Jassem Abo Ghaith. Τελευταία υπηκοότητα: του Κουβέιτ" στον τίτλο "Φυσικά πρόσωπα" αντικαθίσταται από τα εξής:

Sulaiman Jassem Sulaiman Abo Ghaith (γνωστός και ως Abo Gaith). Ημερομηνία γεννήσεως: 14 Δεκεμβρίου 1965. Τόπος γεννήσεως: Κουβέιτ. Τελευταία υπηκοότητα: του Κουβέιτ.

3. Η καταχώρηση "Jamel Lounici" στον τίτλο "Φυσικά πρόσωπα" αντικαθίσταται από τα εξής:

Jamel Lounici. Ημερομηνία γεννήσεως: 1 Φεβρουαρίου 1962. Τόπος γεννήσεως: Αλγέρι. Άλλες πληροφορίες: γιος του Abdelkader και της Johra Birouh.

4. Η καταχώρηση "Ayadi Shafiq Ben Mohamed BEN MOHAMED [γνωστός και ως α) Bin Muhammad, Ayadi Chafiq, β) Ayadi Chafik, Ben Muhammad, γ) Aiadi, Ben Muhammad, δ) Aiady, Ben Muhammad, ε) Ayadi Shafig Ben Mohamed, στ) Ben Mohamed, Ayadi Chafig, ζ) Abou El Baraa]· α) Helene Meyer Ring 10-1415-80809, Μόναχο, Γερμανία β) 129 Park Road, NW8, Λονδίνο, Αγγλία γ) 28 Chausse Di Lille, Moscron, Belgium· ημερομηνία γεννήσεως: 21 Μαρτίου 1963· τόπος γεννήσεως: Sfax, τυνησία· υπηκοότητα: Τυνησίας, Βοσνίας· αριθ. διαβατηρίου: E 423362 εκδοθέν στο Islamabad στις 15 Μαΐου 1988· αριθμός καταχώρησης στα εθνικά μητρώα: 1292931· άλλες πληροφορίες: το όνομα της μητέρας του είναι Medina Abid· σήμερα βρίσκεται στην Ιρλανδία" στον τίτλο "Φυσικά πρόσωπα" αντικαθίσταται από τα εξής:

"Ayadi Shafiq Ben Mohamed BEN MOHAMED [γνωστός και ως α) Bin Muhammad, Ayadi Chafiq, β) Ayadi Chafik, Ben Muhammad, γ) Aiadi, Ben Muhammad, δ) Aiady, Ben Muhammad, ε) Ayadi Shafig Ben Mohamed, στ) Ben Mohamed, Ayadi Chafig, ζ) Abou El Baraa]· α) Helene Meyer Ring 10-1415-80809, Μόναχο, Γερμανία, β) 129 Park Road, NW8, Λονδίνο, Αγγλία, γ) 28 Chaussée Di Lille, Mouscron, Belgium· ημερομηνία γεννήσεως: 21 Μαρτίου 1963· τόπος γεννήσεως: Sfax, Τυνησία· υπηκοότητα: α) Τυνησίας, β) Βοσνίας· αριθ. διαβατηρίου: E 423362 εκδοθέν στο Islamabad στις 15 Μαΐου 1988· αριθ. καταχώρησης στα εθνικά μητρώα: 1292931· άλλες πληροφορίες: το όνομα της μητέρας του είναι Medina Abid· σήμερα βρίσκεται στην Ιρλανδία".